**INFORMAȚII DESPRE PROGRAMELE DE FORMARE ȘI COMUNITĂȚILE DE PRACTICĂ**

**PROGRAMUL PILOT DE FORMARE PENTRU CONSILIERI DE ETICĂ ȘI POTENȚIALI CONSILIERI DE ETICĂ,** cu tematica dezvoltării de competențe pentru exercitarea atribuțiilor de consilier de etică,
va fi organizat pe două module și se adresează unui număr de **200 de participanți din toate zonele ţării**, după cum urmează:

**Modulul 1: Program de formare pentru 100 de consilieri de etică în funcție**

**Modulul 2: Program de formare pentru 100 de funcționari publici care ar dori să îndeplinească și se califică pentru funcția de consilier de etică**

**Obiectivele formării:**

1. Dobândirea de competenţe necesare pentru cunoaşterea şi înţelegerea cadrului conceptual, legal şi instituţional în domeniul promovării integrităţii, prevenirii şi combaterii corupţiei în organizaţii

2. Dobândirea competenţelor specifice legate de cunoaşterea şi aplicarea în organizaţiile din care fac parte, în calitate de consilieri de etică, a instrumentelor şi politicilor de promovare a eticii şi de prevenire a corupţiei

3. Identificarea de resurse și metode noi de îndeplinire adecvată a funcției de consilier de etică

Ulterior finalizării celor două module, cursanții certificați își vor continua formarea în cadrul a **trei comunități de practică**, organizate la nivel de administrație publică centrală, județeană și locală. Comunitățile de practică au ca obiectiv principal învățarea aplicată, interactivă și colaborativă, fiind concepute ca o urmare a instruirii față-în-față, care să faciliteze membrilor posibilitatea punerii în practică a unor concepte abstracte și/sau teoretice deja cunoscute.

Acestea se vor desfășura, în cea mai mare parte a lor, **în mediul online**, dar vor avea loc și **9 întâlniri față în față (câte 3 întâlniri/comunitate de practică)**. Astfel, fiecare comunitate va avea **câte 3 întâlniri față în față**, cu durata **de o zi**, dintre care **3 întâlniri în București (**pentru administrația centrală) și **6 în locații situate în județul Brașov sau Prahova** (pentru administrația județeană și locală) și care vor fi comunicate ulterior.

Astfel, vor fi formate 3 tipuri de comunități de practică, și anume:

1. **Comunitatea de practică denumită generic - *ETICA central*** - este adresată consilierilor de etică / potențialilor consilieri de la nivelul autorităţilor publice centrale (inclusiv instituţiilor deconcentrate) și va fi formată, pe durata de implementare a proiectului, din participanții la cele 2 module ale programului-pilot de formare pentru consilierii de etică/potențialilor consilieri de etică proveniți din cadrul autorităților și instituțiilor administrației publice centrale, precum și al serviciilor publice deconcentrate care funcționează conform legii în subordinea autorităților și instituțiilor administrației publice centrale. Comunitatea va fi formată doar din persoanele care au finalizat cu succes instruirea față-în-față și au fost certificați.

2. **Comunitatea de practică denumită generic - *ETICA județean*** - este adresată consilierilor de etică /potențialilor consilieri de etică de la nivelul autorităţilor publice judeţene și va fi formată, pe durata de viață a proiectului, din participanții la cele 2 module ale programului-pilot de formare pentru consilierii de etică / potențiali consilieri de etică proveniți din cadrul instituțiilor prefectului și consiliilor județene, precum și din cadrul instituțiilor și serviciilor publice de interes județean. Comunitatea va fi formată doar din persoanele care au finalizat cu succes instruirea față-în-față și au fost certificate.

3. **Comunitatea de practică denumită generic - *ETICA local*** ***–*** este adresată consilierilor /potențialilor consilieri de etică de la nivelul autorităţilor publice municipale, orăşeneşti şi comunale și va fi formată, pe durata de viață a proiectului, din participanții la cele 2 module ale programului-pilot de formare pentru consilierii / potențialii consilieri de etică proveniți din cadrul primăriilor și consiliilor locale (inclusiv Consiliul General al Muncipiului București), precum și din cadrul instituțiilor și serviciilor publice de interes local din diferite categorii de unități administrativ-teritoriale, altele decât județele. Comunitatea va fi formată doar din persoanele care au finalizat cu succes instruirea față-în-față și au fost certificate.